


DJEČJI VRTIĆ DUGO SELO
Perivoj I. B. Mažuranić 2
10370 DUGO SELO

KLASA: 400-04/26-01/1
URBROJ: 238-7-68-03-26-5
Datum: 15.07.2026.g.
                           
OBRAZLOŽENJE IZVRŠENJA FINANCIJSKOG  PLANA DJEČJEG VRTIĆA DUGO SELO
ZA RAZDOBLJE  1-6 / 2026. G.

 Zakonska osnova: Zakon o proračunu ( NN br. 144/21 ), Pravilnik o polugodišnjem  i godišnjem izvještaju o izvršenju proračuna i financijskog plana ( NN br. 85/23 )

Polugodišnji izvještaj o izvršenju Financijskog plana sadrži opći dio, posebni dio i posebne izvještaje.

OPĆI DIO:  
- Sažetak Računa prihoda i rashoda i Računa financiranja
- Prihode i rashode iskazane prema ekonomskoj klasifikaciji 
- Prihode i rashode iskazane po izvorima financiranja
- Rashode prema funkcijskoj klasifikaciji
- Obrazloženje ostvarenih prihoda i primitaka, rashoda i izdataka
POSEBNI DIO: 
[bookmark: _Hlk116469447]- Izvršenje rashoda po izvorima financiranja iskazanih po organizacijskoj i programskoj klasifikaciji  
  na razini  skupine ekonomske klasifikacije
-Obrazloženje ostvarenih aktivnosti i projekata 
POSEBNI IZVJEŠTAJI:
-Izvještaj o zaduživanju na domaćem i stranom tržištu novca
-Izvještaj o korištenju sredstava fondova Europske unije
-Izvještaj o danim zajmovima i potraživanjima po danim zajmovima
-Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova

OPĆI DIO - OBRAZLOŽENJE PRIHODA I RASHODA 

Ukupni prihodi i rashodi Dječjeg vrtića veći su u odnosu na prethodnu godinu zbog većeg broja zaposlenih i povećanja cijena materijala i usluga. U razdoblju 1-6/2025.g. vrtić je imao prosječno 110 zaposlenih a u 2026.g. ima 114.
Ukupni prihod se sastoji od prihoda iz proračuna Grada Dugog Sela, prihoda po posebnim propisima i  prihoda od pruženih usluga i prodanih proizvoda.    
Skupina 63 -Tekuće pomoći proračunskim korisnicima iz proračuna koji nije nadležan odnose se na prihod od Ministarstva znanosti, obrazovanja i mladih. Do 30.06.2026.g. Dječji vrtić nije primio sredstva niti Odluku o sufinanciranju od Ministarstva.
Skupina 65 -Prihod po posebnim propisima odnosi se na prihod od roditelja čija djeca pohađaju dječji vrtić i ostale prihode. Prihod od roditelja odnosi se na prihod za usluge primarnog programa i kraćeg sportskog programa i manji je u odnosu na prethodnu godinu zbog manjeg broja upisane djece ( prosječan broj upisane djece 2025 =469, 2026 = 450 ), a zbog usklađenja sa Državnim pedagoškim standardom. 
Skupina 66 -Prihod od prodanih proizvoda i pruženih usluga odnosi se na prihod od prodaje električne energije iz obnovljivih izvora, na prihod od najma prostora za aparat za prodaju toplih napitaka i od kotizacija za usluge SRC-a. Veći je u odnosu na prošlu godinu jer u 2025.g. nije bilo radionica SRC-a niti prihoda od kotizacija. 
Skupina 67 -Prihod iz proračuna Grada Dugog Sela odnosi se na prihod za financiranje bruto plaća, doprinosa na plaće, ostalih rashoda za zaposlene, rashoda za nabavu dugotrajne imovine i dio materijalnih rashoda. 
      
Rashodi se odnose na rashode za zaposlene, materijalne rashode, financijske rashode i nabavu dugotrajne imovine.
Skupina 31 -Rashodi za zaposlene odnose se na bruto plaće, doprinos na plaću i ostale rashode za zaposlene, a veći u odnosu na prethodnu godinu zbog većeg broja zaposlenih i zbog usklađenja plaća sa plaćama u osnovnim školama sukladno Zakonu o predškolskom odgoju i obrazovanju. 
Skupina 32 -Materijalni rashodi odnose se na naknade troškova zaposlenima, rashode za materijal i energiju, rashode za usluge i ostale nespomenute rashode, a veći su u odnosu na prethodnu godinu zbog povećanja cijena materijala i usluga.  
Skupina 34 –Financijski rashodi odnose se na troškove posredovanja kod plaćanja usluge vrtića u keks pay aplikaciji i zatezne kamate.
Skupina 42 -Rashodi se odnose na nabavu namještaja, računalne opreme i opreme za održavanje.
Manjak prihoda rezultat je viška ostalih prihoda za posebne namjene ( izvor 4.3 ) i manjka prihoda iz Proračuna ( izvor 1.1 ).

	
	Opći prihodi i primici
	Vlastiti prihodi
	Ostali prihodi za posebne namjene
	Pomoći
	
UKUPNO

	Prihod
	1.533.541,61
	1.286.39
	256.311,07
	0,00
	1.791.139,07

	Rashod
	1.562.638,81
	1.286,39
	236.229,13
	0,00
	1.800.154,33

	Višak/manjak
	-29.097,20
	0,00
	20.081,94
	0,00
	-9.015,26

	Preneseni višak / manjak
	
- 177-578,63
	
0,00
	
0,00
	
0,00
	
-177.578,63

	30.06.2026.g. -za prijenos
	
-206.675,83
	
0,00
	
20.081,94
	
0,00
	
-186.593,89




Manjak prihoda iz Proračuna ( izvor 1.1 ) nastao je  jer je prihod za rashode iz 2025.g.  realiziran u 2026.g. iznosio 217.138,45 EUR, a rashodi za lipanj koji se financiraju iz izvora 1.1 za koje nije realiziran prihod do 30.06.2026.g. iznose 246.235,65 EUR ( 217.138,45  -246.235,65 = - 29.097,20 ). Prihodi za rashode iz izvora 1.1. u razdoblju 1-5/26 jednaki su rashodima koji se financiraju iz njih.
 Prema izvorima financiranja ukupni manjak prihoda za prijenos u slijedeće razdoblje u iznosu -186.593,89 EUR sastoji se od manjka prihoda iz proračuna ( izvor 1.1 ) u iznosu -206.675,83 EUR i viška prihoda iz izvora 4.3 u iznosu 20.081,94 EUR.
Manjak prihoda iz Proračuna je metodološki manjak jer se rashodi priznaju u trenutku nastanka, a prihodi kad se naplate. Manjak se odnosi na za rashode iz lipnja koji dospijevaju na naplatu u srpnju ( bruto plaća, doprinos, nagrade, naknade i računi ) te će i prihod biti realiziran u srpnju prilikom isplate plaće i plaćanja računa. U 2026.g. realiziran je prihod za rashode poslovanja iz prosinca 2025.g. koji su dospjeli na naplatu u 2026.g. ( bruto plaća, doprinos, naknade, nagrade i računi ). 
Višak prihoda iz izvora 4.3 planira se potrošiti u drugom polugodištu za nabavu sitnog inventara i potrošnog materijala za potrebe rada novog područnog objekta koji se planira otvoriti u rujnu 2026.g.     
Preneseni manjak prihoda iz 2025.g. iz izvora 1.1 planira se pokriti u 2026.g. i rasporedit će se u Izmjene Financijskog plana za 2026.g. 

POSEBNI DIO – OBRAZLOŽENJE OSTVARENJA AKTIVNOSTI I PROJEKATA

1021 REDOVNI PROGRAM ODGOJA, NAOBRAZBE I SKRBI

Zakonska osnova: Zakon o predškolskom odgoju i obrazovanju predškolske djece  (N.N. 10/97, 107/07,  94/13, 98/19, 57/22, 101/23 ), Državni pedagoški standard predškolskog odgoja i obrazovanja ( N.N. 63/08, 90/10 ), Zakon o ustanovama ( N.N. 76/93, 29/97, 47/99, 35/08, 127/19, 151/22 ), Pravilnik o sadržaju i trajanju programa predškole ( NN 107/14 ), Suglasnost Agencije za odgoj i obrazovanje  od 22.05.2013.g.
Opis: Dječji vrtić je javna ustanova ranog i predškolskog odgoja i obrazovanja. Osnivač vrtića je Grad Dugo Selo. Djelatnost vrtića obuhvaća njegu, odgoj, obrazovanje, zdravstvenu zaštitu, socijalnu skrb i prehranu djece u dobi od jedne godine do polaska u školu. Dječji vrtić djeluje na tri lokacije, matični objekt na adresi Perivoj I. B. Mažuranić 2 sa 14 odgojnih grupa, područni objekt u Lukarišću sa 2 odgojne grupe i područni objekt u Starčevićevoj ulici sa 6 odgojnih grupa. U jednoj odgojnoj skupini u matičnom objektu provodi se integrirani program ranog učenja engleskog jezika u primarnom programu. Za djecu koja nisu uključena u primarni program, godinu dana prije polaska u školu u vrtiću se provodi program predškole. Od 2. mjeseca 2025.g. u vrtiću se provodi kraći sportski program. U redovan odgojno-obrazovni program mogu se uključiti i djeca sa teškoćama u razvoju , a duljina boravka djeteta u vrtiću određuje se za svako dijete pojedinačno. Program se provodi prema Godišnjem planu i programu ustanove.
Opći cilj: Podizanje razine kvalitete života podizanjem kvalitete ranog i predškolskog odgoja i obrazovanja na području Grada Dugog Sela.
Posebni cilj: Uključiti što veći broj djece u rad vrtića povećanjem kapaciteta otvaranjem novih odgojnih grupa, unaprjeđenje odgojno-obrazovnog rada kreiranjem i provođenjem različitih projekata i aktivnosti.
Pokazatelji rezultata: Zainteresiranost roditelja za upis djece u programe vrtića, popunjenost kapaciteta, zadovoljni korisnici, prepoznatljivost u lokalnoj zajednici, stvaranje uvjeta za kvalitetan boravak djece u vrtiću i rad zaposlenika.
Izvršenje: Rashodi su realizirani 42,0 % u odnosu na godišnji plan jer se u drugom polugodištu planiraju veći prihodi i rashodi zbog povećanja kapaciteta vrtića od rujna 2026.g.


A100001: Odgojno i administrativno tehničko osoblje

	Realizacija aktivnosti
	Plan 2026

	Realizirano 
1-6/ 2026

	Indeks Real/plan

	
	4.067.300,00
	1.712.872,35
	42,1

	Izvori financiranja:
	

	Opći prihodi i primici 1.1
	3.115.900,00
	1.551.589,62
	49,8

	Ostali prihodi za pos. namjene 4.3 ( 31 )
	789.300,00
	159.996,34
	20,3

	Vlastiti prihodi 3.1 ( 317 )
	1.500,00
	1.286,39
	85,8

	Donacije 6.1 ( 318 )
	600,00
	0
	0

	Pomoći od drugih pror. za fo 5.7
	160.000,00
	0
	0



Opis aktivnosti: Aktivnost obuhvaća njegu, odgoj, obrazovanje i zdravstvenu zaštitu djece u dobi od godinu dana do polaska u školu. 
Opći cilj: Osiguranje financijskih sredstava i materijalnih uvjeta  za provođenje godišnjeg plana i programa. 
Posebni cilj: Uključivanje što više djece u primarni program, unapređenje  odgojno-obrazovnog  procesa. Podići kvalitetu rada sa djecom na što višu razinu dizanjem materijalnih i drugih uvjeta na viši standard prema mogućnostima, te stalnim usavršavanjem odgojitelja razvijati svoj osobni  kurikulum i mijenjati odgojnu i obrazovnu praksu u skladu s humanističko razvojnim pristupom polazeći od djece i okruženja u kojem ona žive i ostvaruju razvojna  i individualna prava i potrebe, promicanje suradnje s lokalnom zajednicom, promicanje prava djece, otkrivanje razvojnih potencijala djeteta, poticanje njegovog društvenog razvitka, poticanje svakog djeteta na aktivno sudjelovanje u svim segmentima života vrtića.
Pokazatelji uspješnosti : Uključivanje vrtića u rad lokalne zajednice povećanjem broja vrtićkih skupina koje sudjeluju na manifestacijama i organiziranjem tematskih posjeta (policija, škola, pošta…). Povećanjem broja zaposlenih koji sudjeluju na seminarima i radionicama radi se na kontinuiranom usavršavanju odgojitelja i ostalih zaposlenih. Povećanjem broja djece koja sudjeluju u radu likovne radionice potiče se interes djece za likovnim izražavanjem. Povećanjem broja djece koja se uključuju u akcije očuvanja prirode djeca se uče odgovornom ponašanju prema prirodi, potrebi njenog očuvanja i odgovornog ponašanja prema prirodnim resursima. 
Izvršenje: Rashodi aktivnosti realizirani su 42,1 % u odnosu na godišnji plan a odnose se na rashode za zaposlene, materijalne i financijske rashode. Veći su u odnosu na prethodnu godinu zbog većeg broja zaposlenih i povećanja cijena materijala i usluga.


A100002: Prehrana djece
     
	[bookmark: _Hlk139969856]Realizacija aktivnosti

	Plan 2026
	Realizirano
1-6/ 2026
	Indeks
Real/plan

	
	152.000,00
	76.017,79
	50,0

	Izvori financiranja:
	

	Ostali prihodi za pos. namjene 4.3 (31 )
	152.000,00
	76.017,79
	50,0



Opis aktivnosti: U vrtiću se u okviru 10-satnog programa organizira prehrana djece kroz 5 obroka
dnevno. 
Opći cilj: Osiguranje zdrave i redovne prehrane djece, zadovoljenje potreba djece za hranom.
Posebni cilj: Kontinuirano poboljšati prehranu djece, zadovoljiti potrebne dnevne količine energije i 
koristiti namirnice zdrave prehrane sukladno „Prehrambenim standardima planiranja  prehrane u dječjem vrtiću-jelovnici i normativi“ autorice LJ. Vučemilović i  Lj. V. Šisler.
Pokazatelji uspješnosti: Pozitivni nalazi kontrole hrane koju provodi Zavod za javno zdravstvo dr. A. Štampar, zadovoljenje potreba djece za hranom, primjena HACCAP sustava.
Izvršenje: Rashodi se odnose na namirnice za prehranu djece, realizirani su 50,0 % u odnosu na godišnji plan.

A100003: Predškola   
  
	Realizacija  aktivnosti

	Plan 2026
	Realizirano 
1-6/ 2026
	Indeks
Real/plan

	
	3.700,00
	0
	0

	Izvori financiranja :
	

	Pomoći iz državnog pror. 5.0 (316 )
	3.700,00
	0
	0



Opis aktivnosti : Predškola se organizira u popodnevnim satima u matičnom objektu za djecu 
sa područja Grada Dugog Sela koja nisu obuhvaćena primarnim programom i za djecu uključenu u primarni program u okviru primarnog programa godinu dana prije polaska u školu.
Opći cilj: Stjecanje osnovnih znanja i vještina potrebnih za uspješno uključivanje u 1.razred OŠ.
Posebni cilj: Osposobljavanje djece za prihvaćanje budućih školskih obaveza, prevencija teškoća u 
početnom čitanju i pisanju, poticanje svih aspekata djetetova razvoja.   
Pokazatelji uspješnosti: Praćenjem razvojnih lista vidljiv je napredak djece na kraju pedagoške godine u odnosu na početak, povećanje broja djece pripremljenih za uključivanje u 1. razred OŠ.
Izvršenje: Rashodi u okviru aktivnosti odnose se na aktivnosti koje se financiraju sredstvima Ministarstva znanosti, obrazovanja i mladih, a nisu realizirani jer vrtić do 30.06.2026.g. nije primio sredstva  od Ministarstva za financiranje aktivnosti. 

A100004: Rad s darovitom djecom 
 
	[bookmark: _Hlk139969936]Realizacija aktivnosti

	Plan 2026
	Realizirano 
1-6/ 20265
	Indeks
Real/plan

	
	2.900,00
	0
	0

	Izvori financiranja:
	

	Pomoći iz državnog pror. 5.0 ( 316 )
	2.900,00
	0
	0


                        
Opis: Optimalno zadovoljavanje specifičnih interesa i sklonosti djece u okviru igraonice za darovitu 
djecu, proširivanje odgojiteljevih znanja o darovitosti, pomoć roditeljima u prepoznavanju darovite djece. 
Opći cilj: Rano otkrivanje i identifikacija darovite djece.
Posebni cilj: Optimalno zadovoljavanje specifičnih odgojno-obrazovnih potreba darovite djece.
Pokazatelji uspješnosti: Zadovoljene specifične odgojno obrazovne potrebe darovite djece, 
ostvarenje zadanih ciljeva u određenom vremenu.
[bookmark: _Hlk139974023]Izvršenje: Rashodi u okviru aktivnosti nisu realizirani jer vrtić do 30.06.2026.g. nije primio sredstva  od Ministarstva znanosti, obrazovanja i mladih za financiranje aktivnosti. 
A100005: Djeca s teškoćama u razvoju      
                   
	[bookmark: _Hlk139970009]Realizacija aktivnosti

	Plan 2026
	Realizirano 
1-6/ 2026
	Indeks
Real/plan

	
	10.700,00
	0
	0

	Izvori financiranja:
	

	Pomoći iz državnog pror. 5.0 ( 316 )
	10.700,00
	0
	0



Opis aktivnosti : Identifikacija djece sa posebnim potrebama i njihovo uključivanje u svakodnevne 
aktivnosti skupine. 
Opći cilj: Identifikacija posebnih potreba djece. 
Posebni cilj: Neposredni rad s djecom u odgojnoj skupini i individualno : logoped, psiholog, edukacija  odgojitelja i pomagača o posebnim potrebama djece, rad s roditeljima, pružanje pomoći i podrške, upućivanje na specijalizirane ustanove koje pružaju pomoć djeci s posebnim potrebama. 
Pokazatelji uspješnosti: Napredak djece u svakodnevnim aktivnostima skupine a posebno na područjima gdje su uočene posebne potrebe.
Izvršenje: Rashodi u okviru aktivnosti odnose se na aktivnosti koje se financiraju sredstvima Ministarstva znanosti, obrazovanja i mladih, a nisu realizirani jer vrtić do 30.06.2026.g. nije primio sredstva  od Ministarstva za financiranje aktivnosti. 

A100007: Rano učenje engleskog jezika  
  
	[bookmark: _Hlk139970117]Realizacija aktivnosti

	Plan 2026
	Realizirano 
1-6/ 2026
	Indeks
Real/plan

	
	1.000,00
	215,00
	21,5

	Izvori financiranja:
	

	Ostali prihodi za pos. namjene. 4.3 (31 )
	1.000,00
	215,00
	21,5



Opis aktivnosti: U vrtiću se u primarnom programu u jednoj odgojnoj skupini provodi integrirani program ranog učenja engleskog jezika. Rashodi za aktivnost odnose se na nabavu materijala specifičnog za rad s djecom u engleskom programu i za stručno usavršavanje odgajatelja. Ostali rashodi planiraju se u okviru redovnog  primarnog programa, aktivnost: Odgojno i administrativno tehničko osoblje.
Opći cilj:   Obogaćivati odgojno-obrazovnu praksu stranim jezikom.
Posebni cilj: Usvajanje riječi te jezičnih i fonetskih normi engleskog jezika, senzibiliziranje djece za
 jezik, kulturu i običaje engleskog govornog područja.
Pokazatelji uspješnosti: Iz dokumentacije o provedenim aktivnostima vidljiv je napredak djece na kraju pedagoške godine u odnosu na početak.      
Izvršenje: Rashodi za aktivnost odnose se na stručno usavršavanje odgojitelja i na materijal specifičan za rad u engleskom programu. 

K 100001: Nabava opreme

	[bookmark: _Hlk139970163]Naziv aktivnosti

	Plan 2026
	Realizirano
 1-6/ 2026
	Indeks
Real/plan

	
	50.000,00
	11.049,19
	22,1

	Izvori financiranja:
	

	Opći prihodi i primici 1.1
	50.000,00
	11.049,19
	22,1



[bookmark: _Hlk108768259]Opis aktivnosti : U vrtiću se kontinuirano nastoji nabavom  nove opreme prema raspoloživim 
sredstvima osigurati kvalitetnije okruženje za boravak djece i rad zaposlenih. 
Opći cilj: Osiguranje materijalnih uvjeta za siguran i kvalitetan boravak djece i rad zaposlenih
. 
Posebni cilj: U suradnji sa osnivačem kontinuirano ulagati u nabavu opreme radi unapređenja uvjeta rada zaposlenika i osiguranja kvalitetnog okruženja za boravak djece u objektima i vanjskom prostoru vrtića.
Pokazatelji uspješnosti: Kontinuiranim ulaganjem u opremu unapređuje se odgojno-obrazovni proces, osigurava kvalitetno okruženje u objektu i vanjskom prostoru za boravak djece, rast i razvoj, zadovoljni korisnici i zaposlenici.
Izvršenje: Rashodi su realizirani 22,1% u odnosu na plan jer se u drugom polugodištu planira nabava opreme za područni objekt čiji se početak rada planira u rujnu. Nabava dugotrajne, nefinancijske imovine odnosi se na računalnu opremu, namještaj i  opremu za održavanje.
.
POSEBNI IZVJEŠTAJI

IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA
· U 2026.g. Dječji vrtić nije se zaduživao na domaćem i stranom tržištu novca i kapitala.

IZVJEŠTAJ O KORIŠTENJU SREDSTAVA FONDOVA EU
· U 2026.g. Dječji vrtić nije koristio sredstva fondova EU. 

IZVJEŠTAJ O DANIM ZAJMOVIMA I POTRAŽIVANJIMA PO DANIM ZAJMOVIMA
      -      U 2026.g. Dječji vrtić nema danih zajmova niti potraživanja po istima.

IZVJEŠTAJ O DOSPJELIM OBVEZAMA I STANJU POTRAŽIVANJA

· Na dan 30.06.2026.g. Dječji vrtić nema potencijalnih obveza   po osnovi sudskih sporova. 

· Ukupne obveze na dan 30.06.2026.g. iznose 298.169,08 EUR i pretežito se odnose na obveze za zaposlene ( plaća, doprinosi, naknade za 6/2026.g. ) i račune za materijal i energiju koje dospijevaju u srpnju.

· Dospjele obveze u iznosu 11.040,85 EUR nisu podmirene do 30.06.2026.g. zbog razlike u dinamici realizacije prihoda u odnosu na dospjele obveze. Dospjele obveze podmirit će se u srpnju po realizaciji prihoda. Dječji vrtić je u sustavu pune Riznice i sva plaćanja vrši Grad Dugo Selo.

-     Potraživanja za prihode poslovanja iznose 56.551,16 EUR. 

      Nedospjela potraživanja iznose 40.426,00 EUR, odnose se na račune za uslugu vrtića za 6/2026, 
      najam za lipanj  i kotizacije za SRC koji dospijevaju u srpnju. Dospjela potraživanja pretežito se 
      planiraju naplatiti u srpnju, a za dio dospjelih potraživanja u iznosu 2.757,53 EUR koja se odnose   
      na potraživanja od roditelja čija su djeca ispisana iz vrtića pokrenut je postupak prisilne naplate.
                                        
                                                                                                     
                                                                                                                
                                                                                                                   Ravnatelj:

                                                                                                                   Draženka Sesan, prof.

